b"\n_START_ARTICLE_\nH2O: Bare tils\xc3\xa6t vand\n_START_SECTION_\nHistorien\n_START_PARAGRAPH_\nRikki, Emma og Cleo er tre 16-\xc3\xa5rige piger, som bor og er vokset op n\xc3\xa6r de solrige strande ved Guldkysten i Australien. Rikki er 'anderledes' \xe2\x80\x93 den nye pige \xe2\x80\x93 distr\xc3\xa6t og klog, Emma er selvsikker og sportslig og Cleo er lidt akavet og gener. Det, der optager vores heltinder, er smart t\xc3\xb8j, stranden og drenge \xe2\x80\x93 skolen spiller kun en mindre rolle. _NEWLINE_Takket v\xc3\xa6re Rikki strander pigerne tilf\xc3\xa6ldigvis en dag til s\xc3\xb8s og flyder mod den mystiske Mako \xc3\x98. De tre piger udforsker den uhyggelige jungle p\xc3\xa5 \xc3\xb8en men bliver fanget i en \xc3\xa6ldgammel hule under en vulkan. Da de opdager en undervandstunnel beslutter de sig for at sv\xc3\xb8mme til sikkerhed. Men netop som de s\xc3\xa6nker sig ned i vandet, oplyser fuldm\xc3\xa5nen vandet og skaber et mystisk sk\xc3\xa6r. Rikki, Emma og Cleo tager af sted fra \xc3\xb8en s\xc3\xa5 hurtigt de kan og vender tilbage til deres \xe2\x80\x98normale\xe2\x80\x99 liv._NEWLINE_Men lidt efter lidt opdager alle tre piger, at deres liv aldrig vil blive, som det plejede. Det ser ud til, at n\xc3\xa5r de bliver ramt af vand, har de kun f\xc3\xa5 sekunder til at t\xc3\xb8rre sig, f\xc3\xb8r de f\xc3\xa5r lange, flotte, fiskehaler! De er blevet havfruer! _NEWLINE_Men det er ikke den eneste overraskelse. Pigerne opdager, at de har overnaturlige, magiske evner over elementet H2O \xe2\x80\x93 vand._NEWLINE_Men hverdags situationer er derimod pludselig blevet meget besv\xc3\xa6rlige. Brusebade, sv\xc3\xb8mning, regnvejr, \xe2\x80\x93 de skaber alle problemer for de tre piger. Men sammen med deres trofaste ven Lewis, form\xc3\xa5r pigerne at genoptage deres normale teenageliv, da han hj\xc3\xa6lper dem igennem hemmeligheden, og hj\xc3\xa6lper dem med, at andre ikke finder ud af deres hemmelighed og afsl\xc3\xb8rer det. Det er dog stadig ret sv\xc3\xa6rt at v\xc3\xa6re normal, n\xc3\xa5r man er deltidshavfrue.... Der er ogs\xc3\xa5 lige det at de ikke m\xc3\xa5 se p\xc3\xa5 fuldm\xc3\xa5nen, som f\xc3\xa5r dem til at blive m\xc3\xa6rkelige. Hvis de transformerer sig om til en havfrue (ved hj\xc3\xa6lp af vand), transformerer de sig tilbage som menneske igen, ved at de bliver t\xc3\xb8rre."